 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. decembrī Nr. 754**

(protokols Nr. 26, 17. p.)

**Par projekta “Dalīto atkritumu savākšanas laukumu izbūve Lubānā un Cesvainē” iesniegšanu un finansējuma nodrošināšanu**

Pamatojoties uz Ministru kabineta 2024. gada 10. septembra noteikumiem Nr. 602 “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu otrās atlases kārtas īstenošanas noteikumi” un projektu iesniegumu atlases nolikumu ir sagatavots projekta iesniegums “Dalīto atkritumu savākšanas laukumu izbūve Lubānā un Cesvainē”. Projekta iesniegums tiks iesniegts Centrālā finanšu un līgumu aģentūras Kohēzijas politikas vadības informācijas sistēmā (KPVIS).

Projekta ietvaros veicamās aktivitātes – izbūvēti dalīto atkritumu savākšanas laukumi Cesvaines un Lubānas pilsētās. Projekta aktivitātēm ir izstrādāta būvniecības dokumentācija.

Projekta īstenošanas termiņš 2027. gada 31.decembris.

Kopējās projekta izmaksas EUR 212218,49 (divi simti divpadsmit tūkstoši divi simti astoņpadsmit euro, 49 centi), Kohēzijas fonda finansējums EUR 117440,76 (viens simts septiņpadsmit tūkstoši četri simti četrdesmit euro, 76centi), līdzfinansējums EUR 94777, (deviņdesmit četri tūkstotis seši simti divi euro, 86 centi). Lai īstenotu projektu Madonas novada pašvaldībai nepieciešams nodrošināt priekšfinansējumu un līdzfinansējumu EUR 176986,26 (viens simts septiņdesmit seši tūkstoši deviņi simti astoņdesmit seši euro, 26 centi).

Projekta kopējo izmaksu un neattiecināmo izmaksu apmērs tiks precizēts pēc projektā paredzēto iepirkumu veikšanas.

Noklausījusies sniegto informāciju, ņemot vērā 17.12.2024. Finanšu un attīstības komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu “Dalīto atkritumu savākšanas laukumu izbūve Lubānā un Cesvainē”, izmantojot Kohēzijas politikas fonda vadības informācijas sistēmu 2021.-2027. gadam.
2. Apstiprināt projekta “Dalīto atkritumu savākšanas laukumu izbūve Lubānā un Cesvainē” izmaksas EUR 212218,49 (divi simti divpadsmit tūkstoši divi simti astoņpadsmit euro, 49 centi), Kohēzijas fonda finansējums EUR 117440,76 (viens simts septiņpadsmit tūkstoši četri simti četrdesmit euro, 76centi), līdzfinansējums EUR 94777, (deviņdesmit četri tūkstotis seši simti divi euro, 86 centi).
3. Projekta “Dalīto atkritumu savākšanas laukumu izbūve Lubānā un Cesvainē” apstiprināšanas gadījumā nodrošināt līdzfinansēšanai un priekšfinansēšanai EUR 176986,26 (viens simts septiņdesmit seši tūkstoši deviņi simti astoņdesmit seši euro, 26 centi).

 Domes priekšsēdētājs A. Lungevičs

*Solozemniece 28306100*